Ratsionaalarvude liitmine
Tööraamat programmiga EXCEL

Aine: matemaatika 
Klass: 7. klass
Tööraamat koosneb kolmest eraldi töölehest:
•	Kahe ratsionaalarvu liitmine
1.	Kahe negatiivse arvu liitmine ( reegel, 28 peastarvutamise ülesannet )
2.	Kahe erimärgilise arvu liitmine ( reegel, 28 peastarvutamise ülesannet )
•	Kirjalik liitmine
3.    Ratsionaalarvude liitmine ( reegel, 28 peastarvutamise, 14 kümnend- ja 14 harilike murdude arvutamise ülesannet )
•	4.    Mitme arvu liitmine ( reegel,  28 peastarvutamise ülesannet )
Tööraamat on lukustatud ilma paroolita.
Tunni teema: iga tööleht  võiks olla eraldi tunni teemaks.
Tunni eesmärk: kinnistada igal töölehel väljatoodud reeglit.
Tunni kestvus: 45 minutit.
Tunni tüüp: iseseisev töö.
Tunni läbiviimise koht: arvutiklass, rühmatund, igal õpilasel oma arvuti.
Materjalid: töölehed arvutis.
Lisamaterjalid: õpilased võivad soovi korral kasutada õpikut.
Tunni käik: Õpetaja teatab tunni teema ja eesmärgi. Kui klass on tugev, piisab õpilastele töölehtedest ja üldistest juhistest. Kui on tegemist nõrgema kontingendiga, siis võiks enne töölehe kallale asumist, seletada reegel lahti mõnede tahvlil lahendatavate näidete abil. Igat ülesannet tuleb lahendada seni, kui saadakse õige vastus. Õpetaja jälgib   õpilasi, vastab küsimustele ja aitab hättajääjaid. need, kes saavad töölehe enne tunnilõppu valmis, lahendavad kirjalikult koduseid ülesandeid.
Tunni ettevalmistamisel kasutatud materjalid: R. Reinumägi koostatud Exceli kursuse õppematerjalid.
Vajalik tööleht: Rats. arvude liitmine.xls.
Märkused: Valisin selle teema, kuna just erimärgiliste arvude liitmine on paljudele õpilastele komistuskiviks edaspidisel matemaatika õppimisel. Antud teema tuleb 100% omandada. Exceli abil on seda mõistlik treenida just kiire tagasiside tõttu. Õpilane näeb kohe, kas arvutas õigesti või mitte.
Töölehe  andmisel võiks õpilaste tähelepanu juhtida murdarvude (eriti hariliku murru) sisestamisele.